Les pràctiques de Seguretat i Navegació (Motor) i les pràctiques de Ràdio Operador de Curt Abast (ROCA) són obligatòries per obtenir la titulació PEE. Les pràctiques de Motor es podran realitzar en una embarcació a motor o de vela (navegant a motor). La majoria de les escoles utilitza velers pel seu menor consum de combustible i gran capacitat. Aquestes pràctiques, de 16 hores de durada, s'han de realitzar en règim de singladura, és a dir, realitzant 1 parada cada 4 hores d'una durada mínima d'1 hora i s'han de realitzar a la comunitat autònoma on l'escola nàutica estigui homologada. Les pràctiques de ROCA, també obligatòries, tenen una durada de 12 hores, de les quals 4 són de formació teòrica i les altres 8 han de realitzar-se amb simuladors homologats en aula.